بمت-نین باش کاتیبی آنتونیو گوترش یئنی نوع کروناویروس (کووید-19) اپیدمی سینه قارشی اولوسلار آراسی امکداش‌لیق چرچیوه‌سینده موباریزه ائدیلمه‌سی‌نین واجیب‌لیگینی دیله گتیریب.
باش کاتیبین برلین-ده آلمانیانین خاریجی ایشلر ناظیری هایکو ماس ایله گؤروشوندن سونرا کئچیریلن بیرگه مطبوعات کنفرانسیندا دئییب: "بعضی اؤلکه‌لر خالق‌لاری اوچون احتیاج دویدوقلاریندان‌ داها چوخ "کووید-19" واکسنی آلیب‌لار. بو اؤلکه‌لرین احتیاج دویمادیق‌لاری واکسن لری اینکیشاف ائتمکده اولان اؤلکه‌لره وئره بیلرلر".
"کووید-19" ایله موباریزه‌نین میللتچی‌لیکله دئییل، اولوسلار آراسی امکداش‌لیقلا ائدیله بیله جگینی وورغولایان گوترش "البتده حکومت‌لرین اؤز خالق‌لارینی قوروماق مسئولیتی وار، آنجاق دیگر اؤلکه‌لرده بو قوروما اولمادیغی تقدیرده خالقینیزی قورویا بیلمزسینیز" دئییب.
"کووید-19" واکسنی‌نین برابر پایلانماسینی طلب ائدن گوترش واکسن‌ین دونیانین هر یئرینده الچاتان اولماسی‌نین واجیب‌لیگینی دیله گتیریب.
